सोजत। सिरियारीथाना क्षेत्र के धनला गांव में शनिवार रात चोरों ने ज्वेलर की दुकान के ताले तोड़कर वहां से लाखों रुपए के सोने-चांदी के जेवरात चुराकर ले गए। आरोपियों ने पहले जेवरात से भरी करीब 3.30 क्विंटल वजनी तिजोरी के ताले तोड़ने का प्रयास किया, मगर ताला नहीं खुला तो चोर तिजोरी को ही अपने साथ ले गए। वारदात को अंजाम देने के दौरान दुकान में लगे सीसीटीवी कैमरे रिकॉर्डर भी चोर अपने साथ ले गए हैं।
रविवार सुबह घटना की जानकारी मिलने पर ग्रामीणों में पुलिस के खिलाफ आक्रोश व्याप्त हो गया। व्यापारियों ने भी करीब 4 घंटे तक अपने प्रतिष्ठान बंद रखकर विरोध जताया। मामले की जानकारी के बाद पुलिस अधिकारियों ने मौका-मुआयना किया तथा आरोपियों की तलाश शुरू कर दी है। पुलिस के अनुसार धनला में खटीक समाज की हथाई के पास सुरेश कुमार पुत्र चंपालाल सोनी की सोने-चांदी की दुकान है।
वह शनिवार रात 8.30 बजे अपनी दुकान बंद करके घर चला गया था। पीछे से चोर दुकान का ताला तोड़कर वहां से सोने-चांदी के जेवरात से भरी तिजोरी ही उठाकर ले गए। तिजोरी में करीब 5 किलोग्राम चांदी तथा लाखों रुपए के सोने के जेवरात रखे हुए थे।
रविवार सुबह जब सुरेश कुमार दुकान खोलने पहुंचा तो ताले टूटे हुए देखकर उसके होश फाख्ता हो गए।
घटना की जानकारी के बाद मौके पर सैकड़ों लोगों की भीड़ जमा हो गई। मामले की सूचना मिलने पर सिरियारी थाना प्रभारी खीयाराम पुलिस जाब्ते के साथ मौके पर पहुंचे तथा घटना स्थल का मौका-मुआयना किया। इस बीच चोरों की तलाश के लिए तीन पुलिस दलों का गठन किया गया है।
इधर, सोमेसर सिंदरली में भी किराणा दुकान मकान में चोरी की वारदात
जिले में चोरियों का ग्राफ लगातार बढ़ता जा रहा है। तखतगढ़ में एक साथ चार मकानों में चोरी की वारदात के बाद रविवार को सोमेसर में चोरों ने जहां किराणा दुकान को निशान बनाया, वहीं सादड़ी के सिंदरली गांव में एक ही रात में चोरों ने दो मकानों में चोरी की वारदात कर लाखों का माल लेकर फरार हो गए। सोमेसर चौकी प्रभारी मूलसिंह ने बताया कि शनिवार रात चोर सोहनलाल माहेश्वरी की किराणा की दुकान का ताला तोड़ सामान और नकदी ले फरार हो गए।
उन्होंने बताया कि रविवार सुबह जब ग्रामीणों ने दुकान के ताले टूटे हुए देखे तो व्यापारी और पुलिस को सूचना दी। व्यापारी सोहनलाल माहेश्वरी ने बताया कि चोर उसकी दुकान में रखी नकदी और गोदाम में पड़ा किराणा का सामान चोरी कर ले गए। दुकान के बाहर पिकअप जीप के टायरों के निशान भी मिले हैं।
सबूत नहीं छोड़ा, सीसीटीवी कैमरे रिकॉर्डर भी साथ ले गए
धनलागांव में चोरों ने दुकान में सीसीटीवी कैमरे लगे देखे तो सभी कैमरे, रिकॉर्डर टीवी भी तोड़ डाले और टूटे-फूटे उपकरण भी आरोपी अपने साथ ले गए, इसके चलते पुलिस को कोई सबूत ही नहीं मिल पाया है। पुलिस का कहना है कि संभवतया चोरों ने पहले तिजोरी के ताले तोड़ने का प्रयास किया था, मगर कामयाब नहीं होने पर वे भारी-भरकम तिजोरी भी अपने साथ ले गए। साथ ही पुलिस का मानना है कि वारदात में चोरों ने संभवत: पिकअप जीप का उपयोग किया है।
पूर्व में हुई चोरी का खुलासा नहीं
धनलागांव में पहले भी चोरी तथा नकबजनी की कई वारदात हो चुकी हैं, मगर अभी तक पुलिस एक भी वारदात का राज खोलने में विफल रही है। करीब छह महीने पूर्व धनला में ही चोरों ने सुरेश कुमार ब्राह्मण के मकान से लाखों रुपए के जेवरात चुराए थे। इस घटना का भी अभी तक कोई सुराग नहीं मिल पाया है।
4 घंटे दुकानें बंद रखकर किया प्रदर्शन
धनलागांव में हुई चोरी की वारदात की जानकारी मिलने के बाद मौके पर बड़ी संख्या में ग्रामीण जमा हो गए। सरपंच अमराराम देवासी तथा व्यापार संघ के माधोसिंह राजपुरोहित की अगुवाई में ग्रामीणों ने पुलिस की निष्क्रियता को मुद्दा बनाते हुए प्रदर्शन किया। इस दौरान करीब 4 घंटे तक पूरे गांव के प्रतिष्ठान भी बंद रखे। इन लोगों का कहना था कि आए दिन गांव में चोरी की वारदात हो रही है, फिर भी पुलिस की गश्त नियमित नहीं होती है। इस बीच सोजत से पहुंचे डीएसपी बाबूलाल सिसोदिया ने धनला पहुंचकर ग्रामीणों से समझाइश की। साथ ही उन्होंने शीघ्र ही आरोपियों को पकड़ने का आश्वासन दिया। इधर, घटना के बाद एमओबी की टीम ने दुकान तथा आसपास के स्थानों से आरोपियों के हाथ-पैरों के निशानों के प्रिंट लिए हैं। पुलिस ने चोरों की तलाश के लिए 3 टीमें गठित कर अलग-अलग स्थानों पर भेजी है।
चोरों की कारगुजारी
धनलागांव में चोरों ने 3.50 क्विंटल वजनी लोहे की तिजोरी ही पार कर ली। इस तिजोरी में 5 किलो चांदी सोने के जेवरात रखे थे।
पुलिस को एक ही गिरोह पर संदेह
शनिवाररात धनला सोमेसर कस्बे में घटना स्थल पर पिकअप जीप के टायरों के निशान मिले हैं। इससे पुलिस को संदेह है कि दोनों कस्बों में संभवतया एक ही गिरोह ने वारदात की है।
किराने का सामान चुराया, सीसीटीवी कैमरे भी तोड़कर ले गए साथ
सोमेसर में चोरों ने एक किराणा की दुकान से किराणा का सामान चुराकर वहां लगे सीसीटीवी कैमरे रिकाॅर्डर भी तोड़कर अपने साथ ले गए।
फिर सवालों में पुलिस की गश्त
जिले में शनिवार रात चोरों ने तीन बड़े गांवों में चोरी की वारदात कर पुलिस गश्त पर सवाल खड़े कर दिए हैं। धनला, सोमेसर सिंदरली कस्बे में हुई चोरी की वारदात के बाद पुलिस अब संदिग्धों से कर रही है पूछताछ।
चार घंटे बंद रहा धनला, पुलिस के खिलाफ प्रदर्शन
चोरी की लगातार वारदात होने से नाराज धनला के ग्रामीणों ने रविवार को चार घंटे बाजार बंद रखकर पुलिस के खिलाफ प्रदर्शन किया। ग्रामीणों में इस बात को लेकर रोष है कि लगातार चोरी की वारदात होने के बावजूद पुलिस ने एक भी मामले में आरोपी को नहीं पकड़ा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva